b'\n_START_ARTICLE_\nBulati sa tiyan\n_START_SECTION_\nMga uri ng bulati\n_START_PARAGRAPH_\nKabilang sa mga bulating naninirahan sa tiyan ng ang Ascaris o bulating-bilog (roundworm), bulating-kawit (hookworm), at ang Trichuris o bulating-latigo (whipworm).\n_START_SECTION_\nMga sintomas\n_START_PARAGRAPH_\nKabilang sa mga sintomas ng pagkakaroon ng mga bulati sa tiyan ang pananakit ng tiyan, paglobo ng tiyan (partikular na sa mga bata) dahil sa nasa loob ng tiyan ang maraming bilang ng mga bulati, paglabas ng bulati sa tiyak kapag dumudumi ang tao, pagsusuka na mayroong lumalabas na bulati mula sa bibig, pagkakaroon ng anemia, pagbagal ng paglaki ng batang apektado, at pag-apekto sa pag-aaral sa paaralan ng mga batang may bulati sa tiyan. Hindi nakakatulong ang mga bulating nasa tiyan sa pagtunaw ng pagkain.\n_START_SECTION_\nPagkakaroon ng bulati sa tiyan\n_START_PARAGRAPH_\nKabilang sa paraan ng pagkakaroon ng mga bulati sa tiyan ang paglunok ng mga pagkain at inuming kontaminado ng mga itlog ng mga bulati. Ang mga bulating ito ay nagmumula sa mga dumi o tae ng tao. Dahil dito kailangang dumumi ang mga tao sa tamang lugar at kailangan din ang pagiging malinis ng banyo at ng kapaligiran ng pamayanan.\n_START_SECTION_\nEstadistika\n_START_PARAGRAPH_\nAng pagkakaroon ng bulati sa tiyan ay isang pangkaraniwang sakit sa mundo, na ang naaapektuhang bilang ng mga tao ay humigit-kumulang sa 2 mga bilyong katao. Kabilang sa mga lugar na laganap ang pagkakaroon ng bulati sa tiyan ay ang Aprika, Timog Asya, Timog-Silangang Asya, at Pilipinas.'